13. pielikums

Ministru kabineta

2015. gada 1. septembra

noteikumiem Nr. 506

**Etiķetē vai marķējumā norādāmā informācija par mikrobioloģisko preparātu**

1. Mikrobioloģiskā preparāta reģistrācijas apliecības vai atļaujas numurs.

2. Mikrobioloģiskā preparāta oficiālais nosaukums saskaņā ar Ministru kabineta 2015. gada 1. septembra noteikumu Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi" (turpmāk – noteikumi) 1. pielikumu un mikro­bioloģiskā preparāta tirdzniecības nosaukums (ja tāds ir). Mikrobioloģiskā preparāta tirdzniecības nosaukums nedrīkst būt pretrunā ar tā saturu un ražošanas metodi.

3. Deklarējamie rādītāji saskaņā ar noteikumu 1. pielikuma I. sadaļas "Mikrobioloģiskie preparāti" 4. aili:

3.1. mikrobioloģiskā preparāta mikroorganismu zinātniskais nosaukums (ģints, suga, kā arī celms, ja tāds ir identificēts);

3.2. dzīvotspējīgo mikroorganismu daudzums, kas ir izteikts kā KVV/g vai KVV/ml (KVV – kolonijas veidojošās vienības).

4. Norādes par mikrobioloģiskā preparāta lietošanu.

5. Norādes par augu sugām, ģintīm, augu grupām vai par mikrobioloģisko procesu atjaunošanu, aktivizēšanu un regulēšanu augsnē vai citā substrātā, kam mikrobioloģiskais preparāts paredzēts.

6. Norādes par mikrobioloģiskā preparāta lietošanu un uzglabāšanu (uzglabāšanas temperatūra un uzglabāšanas termiņš) un citas īpašās prasības (saskaņā ar drošības datu lapu, ja tāda ir).

7. Mikrobioloģiskā preparāta garantētā neto masa vai tilpums. Ja norāda bruto masu (vai tilpumu), norāda arī iepakojuma (taras) masu vai tilpumu.

8. Mikrobioloģiskā preparāta ražotāja un ievedēja nosaukums un adrese.

Zemkopības ministrs Jānis Dūklavs